Термофиттер
Термофиттер (грекче termos - жылуу, phyton - өсүмдүк) - температуралык оптимуму жогору жерлерде өсүүгө ылайыкташкан өсүмдүктөр. Термофиттер табиятта көп кездешет (ысык булактарда, өзүнөн өзү ысуучу нымдуу данда, саманда, кыкта ж. б.). Температурасы 45°Сге чейинки субстраттарда өсүшөт. Мисалы, кээ бир бактериялар 70тен 110°Сге чейинки, микроскоптук козу карындар жана балырлар 55-60°Сде кадимкидей өсүп, өөрчүшөт. Термофиттерге тропикте кезигүүчү папоротниктердин жана гүлдүү өсүмдүктөрдүн түрлөрү (көпчүлүк учурда алар жылуучул өсүмдүктөр деп аталат) кирет. 
Өсүмдүктөр

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9